
НАРЕДБА 
ЗА РЕГИСТРАЦИЯ, ОТЧЕТ, КОНТРОЛ И ИЗИСКВАНИЯ, 
НА КОИТО ТРЯБВА ДА ОТГОВАРЯТ ПЪТНИТЕ ПРЕВОЗНИ СРЕДСТВА 
С ЖИВОТИНСКА ТЯГА В ОБЩИНА ПИРДОП


(приета с решение № 112/27.07.2017 г. на ОбС - Пирдоп; изм. и дом. с Решение № 127/25.09.2025 г. на ОбС – Пирдоп)

ГЛАВА ПЪРВА
ОБЩИ ПОЛОЖЕНИЯ
Чл. 1. Тази наредба има за цел да уреди:
1. Правилата, свързани с организацията на движението на пътни превозни средства (ППС) с животинска тяга на територията на Община Пирдоп.
2. Правомощията на общинската администрация, свързани с регистрацията на ППС с животинска тяга.
3. Реда за контрол и налагане на санкции.
Чл.2 /1/ Пътните превозни средства теглени от животинска тяга се регистрират в едномесечен срок от приемане на Наредбата.
/2/ Пътните превозни средства теглени от животинска тяга подлежат на регистрация   в 14-дневен срок от придобиване на собствеността им.

РАЗДЕЛ I
ПРАВИЛА ЗА ДВИЖЕНИЕ
Чл. 3. Водачите на пътни превозни средства с животинска тяга могат да се движат по пътищата на община Пирдоп, само с ППС, оборудвани съгласно изискванията на Закона за движение по пътищата и регистрирани по реда на тази Наредба.
Чл. 4. Водачите на пътни превозни средства с животинска тяга могат да използват за движение разположения отдясно по посоката на движението им пътен банкет или локално платно, ако те са годни за това и ако това не пречи на другите участници в движението съгласно чл. 15, ал. 5 от ЗДвП (Закон за движение по пътищата).
Чл. 5. Водачите на пътни превозни средства с животинска тяга трябва непрекъснато да направляват животните, така че да не създават пречки и опасности за движението, и да не ги оставят без надзор в обхвата на пътя.

РАЗДЕЛ II
ЗАБРАНИ ЗА ППС С ЖИВОТИНСКА ТЯГА
Чл. 6. /1/ Забранява се движението на ППС с животинска тяга по главната улица „Цар Освободител“ и централната градска част на гр.Пирдоп, както следва:
· в посока изток – запад: от кръстовището на улица „Цар Освободител“ с улица „Княз Момчил Пирдопски“ до кръстовището на улица „Цар Освободител с улица  „Стефан Стамболов“ /Околовръстно шосе/; 
· в посока север – юг: от кръстовището на улица „Княз Александър Батенберг“ и улица „Панагюрско шосе“, района на площад „Т.Влайков“ до кръстовището на улица “Александър Стамболийски” с улица „Славци“;

/2/ Забранява се движението на пътни превозни средства с животинска тяга по активната за движение на МПС страна на улица “Стефан Стамболов“ /Околовръстно шосе/ от кръстовището с улица „Княз Момчил Пирдопски“ /входен край на гр.Пирдоп в посока от с.Антон/ до кръстовището с улица “Цар Освободител“ /изходен край на град Пирдоп в посока гр.Златица/. Движението на ППС с животинска тяга и селскостопанските животни да се извършва в южната неактивна за движение на МПС страна на ул.“Ст.Стамболов“ /т.е. протежението на р.“Славци“/, улица “Манджерин“ /т.е. протежението на р.“Манджерин“/, моста над р.“Манджерин“ /до новия „Гробищен парк/.
/3/ Забранява се движението на ППС с животинска тяга в изправено положение на водача.
/4/ Забранява се движение на ППС с животинска тяга на територията на Община Пирдоп по републикански, общински и полски пътища за периода: - от 01.04. до 31.10. от 21.00 часа до 06.00 часа и от 01.11. до 31.03. от 17.00 часа до 07.00 часа.
/5/ Забранява се движението на ППС с животинска тяга по обособените пешеходни зони и озеленени площи на територията на Община Пирдоп.

ГЛАВА ВТОРА
РЕГИСТРАЦИЯ
РАЗДЕЛ I
РЕГИСТРАЦИЯ НА ПЪТНИ ПРЕВОЗНИ СРЕДСТВА С ЖИВОТИНСКА ТЯГА
Чл. 7. /1/ Пътните превозни средства с животинска тяга се регистрират от служби по контол, определени със заповед на Кмета на Община Пирдоп, съгласно чл. 167, ал. 2, т. 4 от Закон за движение по пътищата (ЗДвП).
/2/ Пътните превозни средства с животинска тяга се регистрират след извършен оглед на пътното превозно средство по отношение неговото комплектоване с необходимото оборудване за което осе издава служебна бележка на собственика.. Огледът се извършва на място пред сградата на общински бикарник – гр.Пирдоп или в кметство с.Душанци по местоживеене. За огледа се прави искане до длъжностни лица, определени от Кмета на Община Пирдоп. 
Чл. 8. /1/ Собствениците на пътните превозни средства с животинска тяга получават и подават Заявление за регистрация до Кмета на Община Пирдоп по образец /Приложение № 1/ на гише № 1 – „Център за информация и услуги”, първи етаж в сградата на общинската администрация. Към заявлението се прилагат копие от документ за самоличност на собственика, документ за платена такса, както и служебната бележка от извършения оглед за изправност на ППС с животинска тяга по реда на чл.6, ал.2 от настоящата Наредба.
/2/ Длъжностните лица, определени от Кмета на Община Пирдоп вписват данните за собственик и ППС с животинска тяга в Регистъра на ППС с животинска тяга /Приложение № 2/
/3/ На собственика на вписаното в регистъра пътно превозно средство с животинска тяга се издава регистрационен талон /Приложение № 3/ и регистрационна табела по образец /Приложение № 4/.
/4/ При получаване на регистрационния талон и регистрационната табела по ал.3, собственикът представя Декларация /Приложение № 5/, че ППС е приведено в съответствие с изискванията на тази наредба.

Чл. 9. /1/ При промяна на обстоятелствата вписани в регистъра, собственикът подава заявление за вписване на промяната, като прилага и нова Декларация.
/2/ След вписване на промяната на собственика се издава нов регистрационен талон със същия номер.
/3/ При спиране от движение на ППС с животинска тяга регистрационният талон и регистрационната табела се връщат в общинската администрация за заличаване от регистъра.



/4/ При изгубване, унищожаване или повреждане на регистрационния талон и/или регистрационната табела, собственикът в седемдневен срок се издават нови по реда на чл.7 от Наредбата

РАЗДЕЛ II
ИЗИСКВАНИЯ ЗА ПЪТНИТЕ ПРЕВОЗНИ СРЕДСТВА С ЖИВОТИНСКА ТЯГА И ВОДАЧИТЕ ИМ
Чл. 10. /1/ За да участва в движението по пътищата, всяко пътно превозно средство с животинска тяга трябва да има два бели или жълти светлоотразителя отпред, два червени светлоотразителя отзад, а при движение през нощта и при намалена видимост - отзад вляво да е налице светещо тяло, излъчващо бяла или жълта добре различима светлина. Светлоотразителите трябва да са разположени симетрично от двете страни на превозното средство, съгласно чл. 71, ал. 1 от Закон за движение по пътищата (ЗДвП).
/2/ На задната страна, а при необходимост – на друго подходящо видно място, на всяко превозно средство с животинска тяга да има поставена регистрационна табела, указваща населеното място и регистрационния номер, съответстващ на номера от регистъра. Табелката трябва да бъде от ламарина със светлоотразително фолио или друго трайно покритие с правоъгълна форма и размери:
 Дължина – 200 мм. и Ширина – 120 мм.
 Черни букви и цифри на бял фон.
/3/ Собственикът на ППС с животинска тяга е длъжен да полага необходимите грижи регистрационния номер да бъде ясно различим и четлив – съгласно първоначалния контур и цвят на същия.
/4/ Пътното превозно средство с животинска тяга трябва задължително да е оборудвано с подопашни престилки за животинските отпадъци /екскременти/.
/5/ Всяко животно, теглещо ППС с животинска тяга трябва да има на челото си бял светлоотразител, прикрепен на юздата.
Чл. 11. /1/ Пътно превозно средство с животинска тяга може да се движи само, ако се управлява от лице, което е на възраст не по-малка от 16 години или с придружител на възраст не по-малка от 18 години, ако водачът на ППС с животинска тяга е на възраст по-малка от 16 години.
/2/ През тъмната част на денонощието водачите на пътни превозни средства с животинска тяга носят светлоотразителни жилетки. 
/3/ Собственикът или ползвателят на регистрирано превозно средство с животинска тяга е длъжен да носи регистрационен талон и при поискване да го предоставя за проверка на осъществяващите контрол по настоящата наредба лица.

ГЛАВА ТРЕТА
КОНТРОЛ И САНКЦИИ
Чл. 12. /1/ Контролът по спазване разпоредбите на настоящата Наредба се възлага на длъжностни лица, определени със заповед на Кмета на Община Пирдоп и на служителите на РУ - Пирдоп.
/2/ Нарушенията на Наредбата се установяват с актове за установяване на административно нарушение, съставени от длъжностните лица, определени от Кмета на Община Пирдоп, както и с актове за установяване на административно нарушение на служители на РУ – Пирдоп.
/3/ Въз основа на съставените актове за установяване на административно нарушение Кмета на Община Пирдоп или упълномощения от него заместник-кмет издава наказателните постановления.




/4/ За маловажни случаи на административни нарушения, установени при извършването им, овластените контролни органи могат да налагат на местонарушението глоби в размер от 10 до 50 лв. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на съответната общинска администрация за изпълнение. На нарушителя се дава препис, за да може да заплати доброволно глобата.
/5/ Ако нарушителят оспори нарушението или откаже да плати глобата, за нарушението се съставя акт съгласно разпоредбите на този раздел.
/6/ Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания (ЗАНН).
Чл. 13. /1/ За установените нарушения на тази наредба, лицата извършили или допуснали нарушението се наказват с глоба в размер на:
1. за липса на светлоотразители - 20.00 лв.
2. за липса на светлоотразителна жилетка - 10.00 лв.
3. за липса на светещо тяло - 20.00 лв.
4. за липса на престилка за животински екскременти - 20.00 лв.
5. за липса на регистрационна табела – 20,00 лв.
6. за липса на регистрационен талон – 20,00 лв.
7. за собственик, който не регистрира ППС в указания срок по - 20.00 лв.
8. за управляване на ППС с нечетлив или закрит по какъвто и да е начин регистрационен номер – 10.00 лв.
9. за нарушение на забрана по чл. 6 – от 20.00 до 50.00 лв.
/2/ При повторно нарушение се налагат глоби в размер от 50.00 до100.00 лв.
/3/ Глобите, събирани при констатиране на нарушения във връзка с контрола, постъпват в бюджета на Общината.

ГЛАВА ЧЕТВЪРТА
ДОПЪЛНИТЕЛНИ РАЗПОРЕДБИ
§ 1. По смисъла на тази наредба "Пътно превозно средство с животинска тяга" е съоръжение, придвижващо се по пътя на колела и използвано за превозване на хора или товари, теглено от коне, магарета, мулета, катъри, волове и др.

ГЛАВА ПЕТА
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 2. Тази Наредба се издава на основание чл. 21, ал. 2 от Закона за местното самоуправление и местната администрация, чл. 167, ал. 2, т. 4 от Закон за движение по пътищата (ЗДвП) и § 11 от ПЗР на ЗДвП.
§ 3. Наредбата е приета с Решение № 112 на Общински съвет – Пирдоп по Протокол №9/ 27.07.2017г.
§ 4. Наредбата се публикува в местния печат в 7-дневен срок от приемането й и влиза в сила от деня на публикуването й.
§ 5. Разпоредбите на тази наредба се прилагат, доколкото не противоречат на нормативни актове с по-висока юридическа сила.
§ 6. ( нов с Решение № 127/25.09.2025г. на ОбС-Пирдоп в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз)  Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България

ПРИЛОЖЕНИЯ
Приложение № 1 към чл. 8, ал. 1



ДО
КМЕТА
НА ОБЩИНА ПИРДОП




З А Я В Л Е Н И Е
за
наличие на пътно превозно средство с животинска тяга



от...................................................................................................................................................
/ име, презиме, фамилия /


ЕГН......................................,     с постоянен адрес:


гр./с............................................., община Пирдоп,


ул. ....................................................................№..............тел....................................................


Долуподписаният заявявам, че съм собственик на ...............бр. пътно превозно средство с животинска тяга в


гр./с............................................ - ...............................................................................................
                                                / конска, магарешка или друг вид /


............................... г. 						Заявител.............................
        / дата /




   Приложение № 2 към чл. 8, ал. 2



Р Е Г И С Т Ъ Р
НА ПЪТНИТЕ ПРЕВОЗНИ СРЕДСТВА
С ЖИВОТИНСКА ТЯГА



	Рег.№
	Дата на регистрация
	Трите имена на собственика
	Адрес на собственика
	Вид ППС с животинска тяга
/конска, магарешка или др.вид/
	Промени в регистрацията
	Забележка

	


	
	
	
	
	
	

	


	
	
	
	
	
	

	


	
	
	
	
	
	

	


	
	
	
	
	
	

	


	
	
	
	
	
	





Приложение № 3 към чл. 8, ал. 3





РЕГИСТРАЦИОНЕН ТАЛОН
НА ПЪТНО ПРЕВОЗНО СРЕДСТВО С ЖИВОТИНСКА ТЯГА






          лице на талона гръб на талона          		    гръб на талона                                


	

ОБЩИНА ПИРДОП


Населено място:............................

Регистрационен талон
на пътно превозно
средство с животинска тяга


Регистрационен №.........../......20.....г.



	
	

Вид на ППС:.......................................
   /конска, магарешка/

Собственик:...........................................

................................................................
/собствено, бащино и фамилно име/

Адрес:/с./................................................

ул...............................................№..........

Извършил регистрацията.......................

..................................................................
/собствено и фамилно име/

подпис и печат ................
















Приложение № 4 към 8, ал. 3






РЕГИСТРАЦИОННА ТАБЕЛА
НА ПЪТНО ПРЕВОЗНО СРЕДСТВО С ЖИВОТИНСКА ТЯГА



	
ОБЩИНА ПИРДОП
000
















Приложение № 5 към чл. 8, ал. 4



ДО
КМЕТА
НА ОБЩИНА ПИРДОП


Д Е К Л А Р А Ц И Я

по чл. 7, ал. 4 от Наредбата за регистрация, отчет, контрол и изисквания, на които трябва да отговарят ППС с животинска тяга в Община Пирдоп

Долуподписаният/-ата __________________________________________________,
(собствено, бащино и фамилно име)

ЕГН _____________, лична карта №_________________, издадена на ________________

от МВР - гр. _______________, адрес: __________________________________________
                                                                                            (постоянен адрес)
притежаващ Регистрационен талон №...............

Д Е К Л А Р И Р А М, Ч Е :

1. Днес, .................................., в сградата на Община Пирдоп, по повод подадено заявление за регистрация на ППС с животинска тяга с вх.№_______________________________, получих лично:
- Регистрационен талон за регистрация на ППС с животинска тяга с № ................
- Регистрационна табела с № .....................................
2. Регистрираното под №...................................... пътно превозно средство
..............................................................................................................................................
/ вид на превозното средство/
е оборудвано съгласно изискванията на Наредбата, а именно:
- има два бели/жълти светлоотразителя отпред;
- има два червени светлоотразителя отзад;
- има светлоотразител на челото на животното;
- има светещо тяло за движение през нощта;
- има осигурена престилка за животинските екскременти;
- има светлоотразителна жилетка за водача.
3. Задължавам се да поставя (монтирам) предадената ми регистрационна табела върху задната част на притежаваното от мен ППС с животинска тяга.
4. Ще полагам необходимите грижи регистрационният номер да бъде ясно различим и четлив – съгласно първоначалния контур и цвят на същия.
5. Известно ми е, че при промяна на собствеността на ППС, смяна на адрес и др. съм длъжен да подам заявление за промяна в обстоятелствата, а при спиране от движение на ППС да върна регистрационния талон и регистрационната табела в Общината за заличаване от регистъра.

Известно ми е, че за неверни данни нося наказателна отговорност по чл. 313 от Наказателния кодекс.


____________ г. 					ДЕКЛАРАТОР:_______________
(дата)

